ระเบียบกระทรวงเกษตรและสหกรณ์ระเบียบกระทรวงเกษตรและสหกรณ์ว่าด้วยการดูแลรักษาความลับทางการค้าของเคมีภัณฑ์ทางการเกษตรพ.ศ. ๒๕๔๗ ด้วยพระราชบัญญัติความลับทางการค้าพ.ศ.๒๕๔๕ กำหนดให้หน่วยงานของรัฐที่มีอำนาจหน้าที่เกี่ยวกับการอนุญาตผลิต นำเข้าส่งออก หรือขายเคมีภัณฑ์ทางการเกษตรมีหน้าที่ออกระเบียบเกี่ยวกับการดูแลรักษาข้อมูลความลับทางการค้าของเคมีภัณฑ์ทางการเกษตรอาศัยอำนาจตามความในมาตรา๔ และมาตรา ๑๕ แห่งพระราชบัญญัติความลับทางการค้า พ.ศ. ๒๕๔๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบมาตรา ๓๑ มาตรา ๓๕ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงเกษตรและสหกรณ์จึงออกระเบียบไว้ ดังต่อไปนี้ข้อ ๑ ระเบียบนี้ เรียกว่า ระเบียบกระทรวงเกษตรและสหกรณ์ว่าด้วยการดูแลรักษาความลับทางการค้าของเคมีภัณฑ์ทางการเกษตร พ.ศ. ๒๕๔๗ข้อ ๒[๑]ระเบียบนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปข้อ ๓ ในระเบียบนี้สารเคมีชนิดใหม่ หมายความว่า(๑) สารเคมีที่ไม่เคยมีการขึ้นทะเบียนในประเทศไทยมาก่อน(๒)สารเคมีที่เป็นสูตรผสมใหม่หรือมีองค์ประกอบของสูตรผสมใหม่ผลการทดสอบ หมายความว่าข้อมูลที่ได้รับจากกระบวนการทดลองวิจัยเจ้าหน้าที่ หมายความว่าข้าราชการและลูกจ้างกรมวิชาการเกษตรซึ่งอธิบดีแต่งตั้งให้ปฏิบัติการตามระเบียบนี้นายทะเบียน หมายความว่านายทะเบียนข้อมูลความลับทางการค้าอธิบดี หมายความว่า อธิบดีกรมวิชาการเกษตรข้อ ๔ให้รัฐมนตรีว่าการกระทรวงเกษตรและสหกรณ์รักษาการตามระเบียบนี้หมวด ๑เงื่อนไขการจดแจ้ง ข้อ ๕ข้อมูลที่ขอจดแจ้งให้ดูแลรักษาต้องอยู่ภายในเงื่อนไข ดังนี้(๑) ต้องเป็นเคมีภัณฑ์ทางการเกษตรที่ใช้สารเคมีชนิดใหม่(๒) ต้องเป็นความลับทางการค้าของผู้ขอจดแจ้ง(๓) ต้องเป็นข้อมูลที่มีลักษณะเป็นผลการทดสอบหรือข้อมูลอื่นใดที่การจัดทำค้นพบ หรือสร้างสรรค์ต้องใช้ความพยายามอย่างมาก(๔) ต้องเป็นข้อมูลของผลการทดสอบที่เป็นจริงสามารถตรวจสอบหรือพิสูจน์แหล่งที่มาได้ข้อ ๖ในกรณีมีข้อโต้แย้งเกี่ยวกับการเป็นเจ้าของความลับทางการค้าหรือเมื่อมีหลักฐานชัดแจ้งว่ามีการละเมิดหรือมีการกระทำอย่างใดอย่างหนึ่งอันเป็นการละเมิดความลับทางการค้าให้คู่กรณีหรือเจ้าของความลับทางการค้าดำเนินการตามมาตรา ๘ และมาตรา ๙แห่งพระราชบัญญัติความลับทางการค้า พ.ศ. ๒๕๔๕หมวด ๒การจดแจ้งและรายละเอียดการจดแจ้ง ข้อ ๗การขอจดแจ้งให้ดูแลรักษาข้อมูลความลับทางการค้าให้เจ้าของความลับทางการค้าปฏิบัติตามหลักเกณฑ์ วิธีการ และเงื่อนไขที่อธิบดีกำหนดข้อ ๘ รายละเอียดข้อมูลความลับทางการค้าที่ขอจดแจ้งให้ดูแลรักษาให้เป็นไปตามที่อธิบดีกำหนดหมวด ๓กำหนดเวลาในการดูแลรักษา ข้อ ๙ให้กรมวิชาการเกษตรดูแลรักษาข้อมูลความลับทางการค้ามีกำหนด ๑๐ ปีนับแต่วันที่ได้รับจดแจ้งเมื่อพ้นกำหนดเวลาตามวรรคหนึ่งแล้วให้กรมวิชาการเกษตรส่งข้อมูลที่ได้รับการจดแจ้งแล้วตามวรรคหนึ่งคืนให้กับเจ้าของความลับทางการค้าหมวด ๔วิธีการจัดเก็บ ข้อ ๑๐ การเก็บรักษาข้อมูลความลับทางการค้าให้เจ้าหน้าที่ปฏิบัติ ดังนี้(๑) จัดเก็บไว้ในตู้เก็บข้อมูลความลับทางการค้าและปิดล็อคด้วยกุญแจที่มั่นคง(๒) ลงวัน เดือน ปี เวลาเปิด ปิด ตู้เก็บรักษาข้อมูลความลับทางการค้าและลายมือชื่อผู้ตรวจทุกครั้ง(๓) จัดให้มีตู้เก็บลูกกุญแจรวมเพื่อเป็นที่เก็บกุญแจตู้เก็บข้อมูลความลับทางการค้าทุกตู้รวมไว้ในที่เดียวกันและจัดไว้ในห้องทำงานของนายทะเบียน หรือสถานที่อื่นที่เห็นว่าเหมาะสม(๔) ให้นายทะเบียนดูแลตู้เก็บลูกกุญแจรวมโดยผู้รับผิดชอบตู้ข้อมูลความลับทางการค้าต้องนำกุญแจตู้ที่ตนรับผิดชอบทั้งหมดมาเก็บไว้ในตู้เก็บลูกกุญแจรวมหลังเสร็จภารกิจประจำวันข้อ ๑๑การเก็บข้อมูลความลับทางการค้าไว้ในเครื่องคอมพิวเตอร์ให้จัดเก็บลงในสื่อบันทึกข้อมูล เช่น แผ่นดิสก์ ซีดีรอม เทปบันทึกหรืออุปกรณ์อื่นที่จัดเก็บข้อมูลด้วยเครื่องคอมพิวเตอร์โดยมีระบบรักษาความปลอดภัยในการจัดเก็บและเรียกใช้ข้อมูลด้วยระบบรหัสผู้ใช้และรหัสผ่านส่วนเนื้อหาข้อมูลความลับทางการค้าจะต้องดำเนินการเข้ารหัสให้นายทะเบียนเป็นผู้กำหนดรหัสผู้ใช้รหัสผ่านและการเข้ารหัสระบบการจัดเก็บและการเรียกใช้ข้อมูลความลับทางการค้าและผู้ที่มีสิทธิใช้ระบบดังกล่าวหมวด ๕หน้าที่และความรับผิดชอบของเจ้าหน้าที่ ข้อ ๑๒ให้อธิบดีแต่งตั้งผู้ควบคุมและรับผิดชอบการดำเนินการเกี่ยวกับข้อมูลความลับทางการค้าขึ้นภายในกรมวิชาการเกษตรเรียกว่า นายทะเบียนข้อมูลความลับทางการค้าและจะแต่งตั้งผู้ช่วยนายทะเบียนข้อมูลความลับทางการค้าตามความเหมาะสมด้วยก็ได้ให้ผู้ช่วยนายทะเบียนข้อมูลความลับทางการค้ามีอำนาจหน้าที่ปฏิบัติการแทนนายทะเบียนตามที่ได้รับมอบหมายข้อ ๑๓ นายทะเบียน มีหน้าที่ดังนี้(๑)ดำเนินการทางทะเบียนข้อมูลความลับทางการค้าให้เป็นไปตามระเบียบนี้(๒)เก็บรักษาข้อมูลความลับทางการค้าที่อยู่ในความควบคุมดูแลไว้ในที่ปลอดภัย(๓)ปฏิบัติงานอื่นที่เกี่ยวข้องกับข้อมูลความลับทางการค้าตามที่กำหนดไว้ในระเบียบนี้หรือตามที่ได้รับมอบหมายจากอธิบดีหมวด ๖เบ็ดเตล็ด ข้อ ๑๔การออกหนังสือรับรองการจดแจ้งข้อมูลความลับทางการค้าการแก้ไขเปลี่ยนแปลงข้อมูลความลับทางการค้า การเพิกถอนข้อมูลความลับทางการค้าการออกใบแทนหนังสือรับรองการจดแจ้งข้อมูลความลับทางการค้า ให้เป็นไปตามหลักเกณฑ์วิธีการ และเงื่อนไขที่อธิบดีกำหนดข้อ ๑๕ในกรณีที่มีเหตุทำให้ไม่สามารถปฏิบัติการตามระเบียบนี้ได้ให้นายทะเบียนสรุปข้อเท็จจริงพร้อมความเห็นเสนออธิบดีเพื่อพิจารณาและมีคำสั่งเป็นกรณีไปประกาศ ณ วันที่ ๑๓ กรกฎาคม พ.ศ. ๒๕๔๗สมศักดิ์ เทพสุทินรัฐมนตรีว่าการกระทรวงเกษตรและสหกรณ์พิมลกร/ปรับปรุง๑๐กันยายน ๒๕๕๖วิชพงษ์/ตรวจ๑๒กันยายน ๒๕๕๖[๑] ราชกิจจานุเบกษา เล่ม ๑๒๑/ตอนพิเศษ๘๗ ง/หน้า ๕๗/๔ สิงหาคม ๒๕๔๗